CELEX: C2006/108/03
Language: fi
Date: 2006-05-06 00:00:00
Title: Asia C-76/06 P: Britannia Alloys & Chemicals Ltd:n  9.2.2006  tekemä valitus asiassa T-33/02, Britannia Alloys & Chemicals Ltd. vastaan Euroopan yhteisöjen komissio,  29.11.2005  annetusta tuomiosta

6.5.2006   
            
            
               FI
            
            
               Euroopan unionin virallinen lehti
            
            
               C 108/2
            
         Britannia Alloys & Chemicals Ltd:n 9.2.2006 tekemä valitus asiassa T-33/02, Britannia Alloys & Chemicals Ltd. vastaan Euroopan yhteisöjen komissio, 29.11.2005 annetusta tuomiosta
   (Asia C-76/06 P)
   (2006/C 108/03)
   Oikeudenkäyntikieli: englanti
   Asianosaiset
   
      Valittaja: Britannia Alloys & Chemicals Ltd. (edustajinaan solicitor S. Mobley, solicitor H. Bardell ja solicitor M. Commons)
   
      Vastaaja: Euroopan yhteisöjen komissio
   Valittaja vaatii, että yhteisöjen tuomioistuin
   
               —
            
            
               kumoaa tuomion sikäli kuin siinä hylätään Britannian päätöksestä nostama kanne
            
         
               —
            
            
               kumoaa päätöksen 3 artiklan sikäli kuin se koskee Britanniaa
            
         
               —
            
            
               toisen luetelmakohdan osalta toissijaisesti muuttaa päätöksen 3 artiklaa sikäli kuin se koskee Britanniaa siten, että siinä Britannialle määrätty sakko kumotaan tai sen määrää alennetaan huomattavasti
            
         
               —
            
            
               toisen ja kolmannen luetelmakohdan osalta toissijaisesti palauttaa asian ensimmäisen oikeusasteen tuomioistuimeen tämän ratkaistavaksi yhteisöjen tuomioistuimen oikeuskysymyksestä antaman tuomion mukaisesti
            
         
               —
            
            
               joka tapauksessa velvoittaa komission korvaamaan omat oikeudenkäyntikulunsa ja Britannian oikeudenkäyntikulut, jotka liittyvät asian käsittelyyn ensimmäisen oikeusasteen tuomioistuimessa ja yhteisöjen tuomioistuimessa.
            
         Oikeudelliset perusteet ja pääasialliset perustelut:
   Valittaja väittää, että
   
               1)
            
            
               ensimmäisen oikeusasteen tuomioistuin rikkoi asetuksen N:o 17/62/ETY (jäljempänä asetus N:o 17) (1) 15 artiklan 2 kohtaa, kun se katsoi, että komissio oli soveltanut asianmukaisesti 15 artiklan 2 kohdan mukaista 10 prosentin liikevaihtokattoa Britannian liikevaihtoon 30.6.1996 päättyneenä tilikautena pikemminkin kuin päätöksen tekemistä edeltäneenä tilikautena
            
         
               2)
            
            
               ensimmäisen oikeusasteen tuomioistuin loukkasi yhdenvertaisen kohtelun periaatetta
               
                           a)
                        
                        
                           kun se pysytti komission harjoittaman syrjinnän periaatteessa samassa tilanteessa olleiden yritysten välillä soveltamalla 10 prosentin liikevaihtokattoa Britannian tapauksessa viimeiseen vuoteen, jota komissio pitää ”tavanomaisena taloudellisena toimintana”, ja kaikkien muiden päätöksen adressaatteina olleiden yritysten tapauksessa päätöksen tekemistä edeltäneeseen tilikauteen
                        
                     
                           b)
                        
                        
                           kun se pysytti komission päätöksen, jolla syrjitään Britanniaa sen vuoden osalta, johon 10 prosentin liikevaihtokattoa sovelletaan, verrattuna sen käytäntöön muissa suoraan verrattavissa tapauksissa
                        
                     
         
               3)
            
            
               ensimmäisen oikeusasteen tuomioistuin loukkasi oikeusvarmuuden periaatetta
               
                           a)
                        
                        
                           kun se pysytti komission päätöksen käyttää muuta kuin edeltävää tilikautta asetuksen N:o 17 15 artiklan 2 kohdassa mainittua liikevaihtokattoa soveltaessaan. Valittajan mukaan mahdollisen sakon ehdottomasta enimmäismäärästä on oltava varmuus
                        
                     
                           b)
                        
                        
                           kun se tulkitsi asetuksen N:o 17 15 artiklan 2 kohtaa tavalla, jossa määrätään seuraamus, joka ei vastaa seuraamusta, josta oli määrätty rikkomisen tekohetkellä, loukaten tällä tavoin yritysten perusoikeuksia.
                        
                     
         
      (1)  Neuvoston asetus N:o 17: Perustamissopimuksen 85 ja 86 artiklan ensimmäinen täytäntöönpanoasetus (EYVL 13, 21.2.1962, s. 204–211).